CELEX: 51996PC0422(03)
Language: da
Date: 1996-07-30
Title: Forslag til RÅDETS FORORDNING (EF) om ændring af forordning (EØF) nr. 2328/91 om forbedring af landbrugsstrukturernes effektivitet

Avis juridique important

|

51996PC0422(03)

Forslag til RÅDETS FORORDNING (EF) om ændring af forordning (EØF) nr. 2328/91 om forbedring af landbrugsstrukturernes effektivitet  /* KOM/96/0422 ENDEL - CNS 96/0213 */  

EF-Tidende nr. C 300 af 10/10/1996 s. 0020

Forslag til Rådets forordning (EF) om ændring af forordning (EØF) nr. 2328/91 om forbedring af landbrugsstrukturernes effektivitet (96/C 300/12) KOM(96) 422 endelig udg. - 96/0213(CNS) (Forelagt af Kommissionen den 31. juli 1996)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:Oksekødsmarkedet er blevet ramt af alvorlige forstyrrelser som følge af forbrugernes betænkeligheder i forbindelse med bovin spongiform encephalopati (BSE); dette har medført en hurtig og vedvarende markedsforringelse; prognoserne viser, at der trods de mange EF-foranstaltninger, som er truffet i denne sammenhæng, næppe vil ske nogen hurtig stigning i forbruget, så dette når den tidligere størrelse; der må derfor træffes foranstaltninger, som skal skabe markedsligevægt; i dette øjemed er det påkrævet, at der tilvejebringes en bedre modsvarighed mellem produktion og forbrug;foranstaltningerne til genetablering af markedsligevægten bør derfor ledsages af tilsvarende foranstaltninger inden for de strukturordninger, der er fastsat i Rådets forordning (EØF) nr. 2328/91 (1), navnlig bør de sektorbestemte lofter for investeringsstøtten i oksekødssektoren ændres, og der bør anvendes samme lofter for etableringsstøtten til unge landbrugere, ligesom den maksimale belægningsgrad for tildeling af udligningsgodtgørelsen bør fastsættes til 1,2 storkreaturer/ha, for at det bedre kan opnås, at godtgørelsen kun ydes til de ekstensive bedrifter -UDSTEDT FØLGENDE FORORDNING:Artikel 1 I forordning (EØF) nr. 2328/91 foretages følgende ændringer:a) Artikel 6, stk. 5, første afsnit, affattes således:»5. Støtte til investeringer i oksekødssektoren, bortset fra støtte, der tilsigter at beskytte miljøet og forbedre hygiejneforholdene inden for husdyrbruget og dyrenes velfærd og ikke forøger kapaciteten, begrænses til husdyrbrug, som drives af unge landbrugere, jf. artikel 10, stk. 1, i denne forordning, og hvor kødkvægstætheden i planens sidste år ikke overstiger 3, 2,5 og 2 storkreaturer pr. ha foderareal, der anvendes til produktion af foder til dette kvæg, for så vidt angår planer, der ender i henholdsvis 1994, 1995 og 1996 eller senere. Lofterne på 2,5 og 2 storkreaturer pr. ha gælder først for ansøgninger, der er indgivet fra den 1. januar 1994.«b) I artikel 10 indsættes som stk. 4:»4. For unge landbrugere, der etablerer sig i oksekødssektoren, skal betingelserne i artikel 6, stk. 5, være overholdt.«c) I artikel 11 indsættes følgende stykke:»Den i foregående stykke nævnte procentdel kan forhøjes til 30 % i oksekødssektoren, hvis belægningsgraden for kødkvæg i den konkrete forbedringsplans sidste år ikke overstiger 1,2 storkreaturer pr. ha foderareal.«d) Artikel 19, stk. 1, litra a), tredje afsnit, affattes således:»Godtgørelsen begrænses til 1,2 storkreaturer pr. ha af bedriftens samlede foderareal.«Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.(1) EFT nr. L 218 af 6. 8. 1991, s. 1. Forordningen er senest ændret ved forordning (EF) nr. 2387/95 (EFT nr. L 244 af 12. 10. 1995, s. 50).